LTV
LTV (Loan to value Ratio) หรืออัตราส่วนการให้สินเชื่อต่อมูลค่าบ้านหรือที่อยู่อาศัย หมายความว่า สถาบันการเงินจะกำหนดวงเงินสินเชื่อที่ให้กับลูกหนี้โดยเทียบกับมูลค่าซื้อขายบ้าน เช่น หากมูลค่าบ้าน 1 ล้านบาท สถาบันการเงินอาจให้สินเชื่อโดยมี LTV ที่ 80% แสดงว่าจะได้รับสินเชื่อ 8 แสนบาท ดังนั้นผู้ซื้อบ้านก็ต้องมีเงินของตนเอง 2 แสนบาท (หรือเงินดาวน์) เพื่อจะได้ซื้อบ้านได้
20 ก.พ. 2556

LTV (Loan to value Ratio) หรืออัตราส่วนการให้สินเชื่อต่อมูลค่าบ้านหรือที่อยู่อาศัย หมายความว่า สถาบันการเงินจะกำหนดวงเงินสินเชื่อที่ให้กับลูกหนี้โดยเทียบกับมูลค่าซื้อขายบ้าน เช่น หากมูลค่าบ้าน 1 ล้านบาท สถาบันการเงินอาจให้สินเชื่อโดยมี LTV ที่ 80% แสดงว่าจะได้รับสินเชื่อ 8 แสนบาท ดังนั้นผู้ซื้อบ้านก็ต้องมีเงินของตนเอง 2 แสนบาท (หรือเงินดาวน์) เพื่อจะได้ซื้อบ้านได้
นอกจากนี้ LTV ยังเป็นเครื่องมือสำคัญของธนาคารแห่งประเทศไทย (ธปท.) ที่จะสกัดปัญหาการเก็งกำไรในธุรกิจอสังหาริมทรัพย์ หรือปัญหาฟองสบู่ โดย ธปท.สามารถที่จะออกกฎเกณฑ์กำหนด LTV หรือกำหนดวงเงินดาวน์บ้านที่จะขอสินเชื่อธนาคารพาณิชย์ เพื่อลดความร้อนแรงการปล่อยเงินกู้อสังหาริมทรัพย์
แม้ว่าจากตัวเลขของ ธปท. ระบุว่า โดยทั่วไปธนาคารพาณิชย์ส่วนใหญ่ กำหนดวงเงินดาวน์ไว้ไม่ต่ำกว่า 10% หรือมีอัตราส่วน LTV ที่ 90% คิดเป็นสัดส่วน 70% ของสินเชื่อที่อยู่อาศัยในระบบธนาคารพาณิชย์ แต่ที่ผ่านมามีการแข่งขันกันมากขึ้น โดยให้ซื้อบ้านโดยไม่ต้องวางเงินดาวน์ หรือปล่อยกู้ 100%
ในขณะที่ กิตติ พัฒนพงศ์พิบูล ประธานสมาคมสินเชื่อที่อยู่อาศัย ออกมาเตือนให้สกัดฟองสบู่ โดยเสนอกำหนด LTV ตามมาตราฐานโลกที่อยู่ที่ 80% จากปัจจุบันที่ธนาคารพาณิชย์จะกำหนด LTV ที่ 90-95%